Kaelusviburlased

Kaelusviburlased ehk kaelusflagellaadid (Choanoflagellatea, Choanoflagellata, Choanomonada, varasema nimega Craspedophyceae) on väike rühm viburiga protiste. Neid peetakse fülogeneetiliselt lähimateks sugulasteks loomadele (loomariigile). Kaelusflagellaadid elavad nii mere- kui magevees. Kaelusflagellaate on teada umbes 150 liiki.

Kõikidel kaelusflagellaatidel on üks vibur. Viburiga tekitavad nad vees rakupoolse keerise, mis tagab toiduosakeste jõudmise rakupinnale (kaelustele). Toit neelatakse alla pseudopoodidega.

Klassifitseerimine
Süstemaatikas jagatakse kaelusflagellaadid kolme rühma, mida käsitletakse sugukonna tasemel:
Acanthoecidae 
Codosigidae 
Salpingoecidae 

Protistid